Den Tykke Troldmand

Baggrund
Harry har altid været en kæmpe fan af Harry Potter bøgerne, i en sådan ekstrem grad at han faktisk ruinerede sig selv på at købe forskelligt merchandice som havde med Harry potter at gøre. Det endte med at hans kone Mette måtte forlade ham og tage deres lille datter Melanie med sig, for at Harry ikke skulle være en dårlig indflydelse på hende.

Derfor så Harry's liv ikke særlig godt ud da hans liv på hans 44 års fødselsdag blev vendt på hovedet. Den dag vågnede han nemlig op i et gammelt slot, ikke ulig Hogwarts, hvor mennesker af alle mulige aldre og nationaliteter studerede noget som Harry kun kunne beskrive som magi.

I løbet af de næste ti år blev Harry brugt som prøveklud i alle mulige og umulige magiske eksperimenter, og det eneste der holdt ham fra at blive sindssyg var tanken om at hans drøm var gået i opfyldelse: Magi eksisterede!

Efter ti år vågnede Harry op i sin egen seng, uden nogen som helst tegn på alt hvad der var sket med ham. Ingen havde opdaget at han havde været væk og for alle andre var der tilsyneladende kun gået en enkelt dag.

Harry var tæt på at tro at det var en drøm, hvis ikke det var for to ting. Først og fremmest fordi han stadig havde en tryllestav som det var lykkedes for ham at stjæle fra sine kidnappere, men også fordi at han næsten brændte sit hus ned ved at prøve at efterligne en besværgelse som han havde set en af sine kidnappere bruge.

Han kunne bruge magi!

Han lovede sig selv på stedet kun at bruge sine evner på det gode, og selvfølgelig på at bevise overfor sin kone og sin datter at han ikke var sindssyg.....

 Evner Den Tykke Troldmand har mægtige magiske evner, men kan uheldigvis kun de få formularer som han kan huske fra sin tid som fange på det mystiske slot. Disse inkluderer at levitere ting, sprænge ting i luften, hele og lave skjolde.

Alle Den Tykke Troldmands evner baserer på brugen af sin tryllestav, og mister han den er han magtesløs.